Tamilski jezik

**Tamilski jezik** (தமிழ்; ISO 639-3: tam ) je jezik naroda Tamili, i jedan od jezika Indije. Govori se u državi Tamil Nadu i na teritoriji Pondicherry (Pondichéry), gdje ima status službenog jezika. Također je službeni jezik u Maleziji, Šri Lanki i Singapuru. Zajednice koje govore ovim jezikom postoje na Fidžiju, u Indoneziji, Mianmaru, Južnoj Africi, na Mauricijusu i Reunionu, kao i u Evropi i Sjevernoj Americi.

## Karakteristike 
desno|250px|mini|Područje tamilskog jezika
Tamilski jezik pripada porodici dravidskih jezika. To je jedan od najdrevnijih jezika u upotrebi danas, praktično neizmjenjen posljednjih 2500 godina. Stranih riječi ima malo, uglavnom iz hindi jezika, portugalskog, holandskog i engleskog. Neke od riječi tamilskog koje su ušle u širu upotrebu u svijetu su: mango i katamaran (கட்டு மரம், katu maram „povezane grede“).

Piše se fonetskim alfabetom izvedenim iz brami pisma. U pismu postoji 12 samoglasnika i 18 suglasnika. Od njih se može napraviti 216 kombinacija. Sa još jednim posebnim simbolom ('ஃ' ak), ukupan broj karaktera je 247.

Tamilski jezik je aglutinativni jezik, poput ostalih dravidskih jezika. Sufiksi mogu tvoriti nove riječi, ili označavati broj, vrijeme, raspoloženje itd.

## Klasifikacija 
Tamilski pripada tamilskoj podgrupi tamilsko-malajalamskih jezika, široj skupini tamil-kodagu, i jedan je od 47 južnodravidskih jezika.
## Primjeri teksta 
### Tamilski jezik 
மனிதப் பிறவியினர் சகலரும் சதந்கிரமாகவ அவர்கன் மகிப்பிலும் உரிமைகளிம் சமமானவர்கள்.

### Latinica 
Manidap piraviyinar sagalarum sudandiramaagavey ; avargan magippilum urimagailim samamaanavargal.

### Prijevod 
Sva ljudska bića rađaju se slobodna i jednaka u dostojanstvu i pravima. 

## Brojevi 
Tamilski, grantskog porijekla, koristi decimalni brojevni sistem :

Ova sistem brojeva se ne koristi već vijekovima, ali se može naći u starim zapisima, kao i na raznim hinduističkim hramovima. Tamilski danas koristi brojeve, koje popularno nazivamo "arapskim".

## Gramatika 
Normalan raspored riječi u tamilskom je: subjekt, objekt, glagol. Tamilski poznaje tri vremena: sadašnjost, prošlost i budućnost.

### Padeži 
Tamilski poznaje osam padeža, to su :

* nominativ
* akuzativ 
* genitiv 
* dativ
* vokativ
* ablativ
* instrumental
* asocijativ 

### Glagoli 
Glagoli u tamilskom su podijeljeni u dvije skupine: slabi i jaki glagoli.

#### Konjugacija 
* ja : naan / -één
* ti : nii / -ay
* on : avar / -ar
* ona : ava ili aval / -a ili -al
* ono : adu / -adu (ili -um u futuru)
* mi : nangal / -om
* vi : ningal / -ingal ili -irgal (također je i izraz pristojnosti)
* oni, one: avargal / -argal

*Ningal* (Vi), je kao i u bosanskom izraz pristojnosti, te se obično koristi u oslovljavanju starijih osoba, osoba više hijerarhije i sl. *Nii* (ti) se koristi u razgovoru sa mlađim osobama, kao i u familijarnom govoru.

## Vanjski linkovi 
* Etnološki izvještaj o tamilskom jeziku 
* Arhiva projekta „Rrosetta“
* Historija i karakteristike tamilskog jezika
* Tamilski jezik i literatura
* Lekcije tamilskog jezika
* Rječnik tamilsko-francuski-tamilski 
* Lekcije tamilskog na engleskom
* Tamilsko pismo, izgovor i jezik 
* Korisne fraze tamilskog jezika sa prevodom na engleski i jezike Indije

Kategorija:Dravidski jezici
Kategorija:Aglutinativni jezici